Shelagh Delaney

Shelagh Delaney (25. marraskuuta 1938 – 20. marraskuuta 2011)Shelagh Delaney, Playwright, Dies at 72, The New York Times 25.11.2011. Viitattu 18.11.2014. Syntymävuosi monissa lähteissä 1939, mutta tyttären mukaan 1938. oli englantilainen näytelmäkirjailija ja käsikirjoittaja. Hänen tunnetuin teoksensa on esikoisnäytelmä A Taste of Honey (1958, suom. Hunajan maku)Hunajan maku, Ilona-esitystietokanta, Teatterin tiedotuskeskus, viitattu 16.12.2014., jonka hän kirjoitti 18-vuotiaana.Englannin Françoise Sagan, Delaneyn haastattelu, Hopeapeili 4/1960, katso Ihmelapsi, Sininen kirjahylly -blogi 17.8.2014. Viitattu 18.11.2014. 

Delaney kuului Britanniassa 1950-luvun lopulla syntyneeseen, näytelmäkirjailija John Osbornen näytelmällään Nuori viha aloittamaan ”nuorten vihaisten miesten” kirjoittajasukupolveen, ja häntä kutsutaankin siksi usein ”nuoreksi vihaiseksi naiseksi”. Ryhmän arkisia ja todenmukaisia näytelmiä kutsutaan usein ”tiskipöytärealismiksi”.

A Taste of Honey kantaesitettiin 27. toukokuuta 1958. Sen Broadway-versio sai New York Drama Critics’ Circlen palkinnon näytäntövuoden 1960–1961 parhaana ulkomaisena näytelmänä.Past Awards, New York Drama Critics' Circle. Viitattu 10.10.2014. Suomessa Hunajan makua esitettiin viidessä ammattiteatterissa 1960-luvun puolenvälin paikkeilla.Ilona-esitystietokanta, Teatterin tiedotuskeskus, viitattu 16.12.2014.

Delaney teki näytelmien lisäksi useita radiokuunnelmien ja elokuvien käsikirjoituksia. Yhdessä ohjaaja Tony Richardsonin kanssa hän laati käsikirjoituksen myös esikoisnäytelmänsä elokuvasovitukseen Hunajan maku (1961), josta heidät palkittiin parhaan käsikirjoituksen Bafta-palkinnolla. Muita Delaneyn käsikirjoittamia elokuvia ovat esimerkiksi Charlie Bubbles – haihattelija (1967) ja Tanssi tuntemattoman kanssa (1985).

Lähteet

Aiheesta muualla


Luokka:Brittiläiset näytelmäkirjailijat
Luokka:Brittiläiset elokuvakäsikirjoittajat
Luokka:Vuonna 1938 syntyneet
Luokka:Vuonna 2011 kuolleet